หน่วยเคลื่อนที่นำวัคซีนโควิด-19 ฉีดแก่ผู้สูงอายุติดบ้านติดเตียง นำร่องสถานดูแลผู้สูงอายุ 32 แห่ง ในพื้นที่ กทม. ก่อนขยายทั่วประเทศ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวในการเป็นประธานเปิดกิจกรรมสูงวัยสู๋ภัยโควิด -19 ปล่อยขบวนรถเคลื่อนที่บริการฉีดวัคซีนในสถานประกอบการดูแลผู้สูงอายุใน กทม. ว่า กิจกรรมที่กรมสนับสนุนบริการสุขภาพ ร่วมกับสมาคมสมาพันธ์สถานประกอบการเพื่อสุขภาพและผู้สูงอายุ จัดขึ้นนำทีมแพทย์และรถพยาบาลเคลื่อนที่นำวัคซีนโควิดไปฉีดแก่ผู้สูงอายุกลุ่มเปราะบางที่ติดเตียง ไปให้ถึงบ้าน ดีใจที่กระทรวงสาธาณสุขปฏิบัติตามภารกิจและเจตนารมณ์รัฐบาล ในการไม่ทิ้งใครไว้ข้างหลัง เมื่อผู้สูงอายุได้รับวัคซีนลูกหลานก็จะหมดห่วง โดยเบื้องต้นจะส่งทีมแพทย์พร้อมรถพยาบาลกู้ชีพฉุกเฉิน นำร่องลงพื้นที่สถานประกอบการดูแลผู้สูงอายุ ในพื้นที่ กทม. ซึ่งเป็นพื้นที่เสี่ยงสูงก่อน 32 แห่ง จำนวน 1,200 คน ให้บริการตั้งแต่วันนี้ (8 มิ.ย.64) เป็นต้นไปด้าน นพ.ฆนัท ครุธกูล นายกสมาคมสมาพันธ์สถานประกอบการเพื่อสุขภาพและผู้สูงอายุ กล่าวว่า ปี 2564 ประเทศไทยเข้าสู่สังคมผู้งอายุโดยสมบูรณ์ จากประชากรกว่า 66.5 ล้านคน จำนวนนี้ 11.13 ล้านคน เป็นคนสูงอายุ คิดเป็น 16.73% ปัจจุบันสัดส่วนผู้อายุติดบ้านติดเตียงมีถึง 1.9 ล้านคน ในจำนวนนี้พบ 2.5 แสนคนเป็นผู้มีปัญหาสุขภาพหนักติดเตียงไม่สามารถเคลื่อนย้ายได้ ซึ่งจากประสบการณ์น้ำท่วมใหญ่ปี 2554 ทำให้พบว่าพื้นที่ กทม. มีกลุ่มเปราะบางทั้งผู้สูงอายุ ผู้พิการ ที่ติดบ้านติดเตียงจำนวนมาก และอาจมากถึงครึ่งหนึ่งของประชากรในพื้นที่ ซึ่งจะเดินหน้านำวัคซีนไปฉ๊ดถึงที่แก่กลุ่มเปราะบางให้ครอบคลุมทั้งในพื้นที่ กทม. และพื้นที่ทั่วประเทศในระยะต่อไป